CELEX: 31987D0570
Language: el
Date: 1987-12-07 00:00:00
Title: 87/570/ΕΟΚ: Απόφαση του Συμβουλίου της 7ης Δεκεμβρίου 1987 που τροποποιεί την απόφαση 81/518/ΕΟΚ περί αναδιαρθρώσεως του συστήματος γεωργικών ερευνών στην Ιταλία

Avis juridique important

|

31987D0570

87/570/ΕΟΚ: Απόφαση του Συμβουλίου της 7ης Δεκεμβρίου 1987 που τροποποιεί την απόφαση 81/518/ΕΟΚ περί αναδιαρθρώσεως του συστήματος γεωργικών ερευνών στην Ιταλία  

Επίσημη Εφημερίδα αριθ. L 346 της 10/12/1987 σ. 0034 - 0034 Φινλανδική ειδική έκδοση: Κεφάλαιο 3 τόμος 24 σ. 0214  Σουηδική ειδική έκδοση: Κεφάλαιο 3 τόμος 24 σ. 0214 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 7ης Δεκεμβρίου 1987  που τροποποιεί την απόφαση 81/518/ΕΟΚ περί αναδιαρθρώσεως του συστήματος γεωργικών ερευνών στην Ιταλία  (87/570/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι, προκειμένου να επιτευχθούν οι στόχοι που καθορίζονται στην απόφαση 81/518/ΕΟΚ (3), οι ιταλικές αρχές ζήτησαν την παράταση της διάρκειας των ενεργειών, που προβλέπει το άρθρο 3 παράγραφος 1 της εν λόγω απόφασης, έως το 1989·  ότι θα πρέπει, κατά συνέπεια, να τροποποιηθούν οι ημερομηνίες υποβολής του προγράμματος καθώς και ο αριθμός των χρηματικών καταβολών που προβλέπεται στο άρθρο 5 παράγραφος 2 χωρίς να τροποποιηθεί το συνολικό ποσό της κοινοτικής συνεισφοράς,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 81/518/ΕΟΚ τροποποιείται ως εξής:  1. Στο άρθρο 4 παράγραφος 1, η χρονολογία 1986 αντικαθίσταται από τη χρονολογία 1988.  2. Στο άρθρο 5, η παράγραφος 2 αντικαθίσταται από το ακόλουθο κείμενο:  «2. Η συνεισφορά αυτή χορηγείται στην ιταλική κυβέρνηση σε οκτώ ετήσιες δόσεις μετά την υποβολή και έγκριση του ετήσιου προγράμματος εφαρμογής που αναφέρεται στο άρθρο 4 και με την επιφύλαξη της εκτέλεσης του προηγούμενου ετήσιου προγράμματος.»  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 7 Δεκεμβρίου 1987.  Για το Συμβούλιο  Ο Πρόεδρος  F. NOER CHRISTENSEN  (1) ΕΕ αριθ. C 239 της 5. 9. 1987, σ. 5.  (2) ΕΕ αριθ. C 305 της 16. 11. 1987.  (3) ΕΕ αριθ. L 195 της 18. 7. 1981, σ. 48.